**Årsberetning ungdomsutvalget i Øvre Rendal skytterlag**

Ungdomsutvalget har i år bestått av Ole Martin (leder), Johan, Stig Magne og Håvard.

Det har ikke vært avholdt noen styremøter i år. Kommunikasjon har blitt gjort via mail og telefon.

Vi har gjennomført trening for de yngre en dag i uka stort sett gjennom hele sesongen, med et par små pauser mellom 15m sesongen og banesesongen, og i sommerferien. På treningene innendørs har vi hatt 4 rekrutter som har vært mer eller mindre fast. Utendørs mistet vi to stykk til fotballen, mens de to jentene fortsatte gjennom hele sesongen. Av de eldre rekruttene/juniorene har Sigmund, Mariann og Gunhild vært aktive, både på trening og i konkurranse.

**Resultater**

**Innendørs 15- m**

Det er tre ungdommer som har vært veldig aktive på stevner denne sesongen. Det er de tre eldste, Sigmund, Mariann og Gunhild.

Samlagsstevnet innendørs ble i år arrangert av Dalsbygda, hvor Gunhild vant med gode 349 i jun., Mariann ble nr. 2 med pene 347 ER og Sigmund nr. 9 med 341. I tillegg deltok Halvor i klasse aspirant med 234.

LDKS ble for første gang arrangert, og Nora var arrangør. Her skjøt våre minste meget godt. Gunhild ble nr 2. med 249 og Mariann nr. 7, også hun med 249.

**Felt**

I årets felt sesong har Gunhild utmerket seg sterkt med seier i LDKS, 9. plass i ØM, seier i samlagsstevnet i Vingelen og Dovrefjellcup-mester i klasse junior. Det som kanskje er mest imponerende er innsatsen på Sabotørfelten, hvor hun ble den beste finfeltskytteren uansett klasse med 48/45. I tillegg til utallige stevner med 30 treff og godt over 20 innertreff på mange stevner.

Mariann deltok på samlagsstevnet med imponerende 42/8, som holdt til en fin 2. plass.

**Bane**

NC 1. runde Frogn og Drøbak, Gunhild med en fin 14. plass med 346.

Lagmesterskap. 3 deltagere fra de yngres side. Dette var Sigmund, Mariann og Halvor. Mariann ble klubbmester i ER og Halvor i rek.

LDKS Gjøvik og Brusveen, Gunhild med en fin 7. plass.

NC 2. runde Falken skytterlag, Gunhild med gode 349, som kun holdt til 15. plass.

FM Åmot, Gunhild, Mariann og Sigmund var i veien. Ingen hadde helt dagen, og det ble ingen finale denne gangen. En oppløftende 3. plass på Mariann, Sigmund og Gunhild på lagskyting.

Samlagsstevnet Fåset. Vi gratulerer Gunhild som samlagsmester for tredje gang denne sesongen, med gode 349.

Her deltok også Mariann og Sigmund, med henholdsvis 244 og 243, som dessverre ikke holdt til finale. Halvor debuterte i klasse rekrutt med 222.

På samlagsstevnet ble i tillegg Gunhild, Pål og Torbjørn nr. 2 på lagskyting.

Vi gratulerer Gunhild som medlem i 350-klubben etter skyting på NC 3. runde i Gjesdal. Hun ble for øvrig nr. to på dette stevnet.

**LS – Målselv**

**Bane**

Gunhild kom til finale med 247 innledende. Dessverre gikk ikke finalen helt som ønsket.

Mariann fikk fine 246 i ER.

**Felt**

Gunhild kvalifiserte seg til finale også her med 30/19. I finalen ble det 11/9, som hold til en fin 14. plass. Vi gratulerer.

Mariann fikk 24/7 på feltrunden sin.

Gunhild deltok også på stang og felthurtig, med 11 treff på stangen (42. plass) og 28.61 sek på felthurtig (59. plass).

Gunhild deltok i tillegg på samlagsslaget for Nord Østerdal, hvor hun var ankerkvinne. Her skjøt Gunhild 99. Til sammen fikk laget 395 poeng som holdt til en 16. plass.

**Ungdomsstipend**

Rendalen kommune tildelte i år ungdomsstipendet på 20 000,- til Gunhild Helstad for sine prestasjoner på skytebanen. Vel fortjent. Dette er den 4. i rekken av prisvinnere fra Øvre Rendal skytterlag, etter starten i 2005. Imponerende!

**Neste sesong**

Vi skal gjennomføre skyteskole innendørs før jul. Målet med skyteskolen må være at vi skal få med oss 2-3 rekrutter med på stevner i vinter. På grunn av høy interesse, velger vi å kjøre en ny skyteskole over nyttår.

Ole Martin Døsen

Leder i ungdomsutvalget